SC ออกหุ้นกู้ 2 พันลบ. ชูดอกเบี้ย 3.04% ขายสถาบัน-รายใหญ่ 25-27 ม.ค.
SC ออกหุ้นกู้ 2 พันลบ. อายุ 3 ปี ดอกเบี้ย 3.04% ขายสถาบัน-รายใหญ่ 25-27 ม.ค. เพื่อนำเงินไปชำระคืนหุ้นกู้-ทุนหมุนเวียนกิจการ
SC ออกหุ้นกู้ 2 พันลบ. อายุ 3 ปี ดอกเบี้ย 3.04% ขายสถาบัน-รายใหญ่ 25-27 ม.ค. เพื่อนำเงินไปชำระคืนหุ้นกู้-ทุนหมุนเวียนกิจการ
25 ม.ค. 2565

บริษัท เอสซี แอสเสท คอร์ปอเรชั่น จำกัด (มหาชน) หรือ SC ได้ยื่นแบบแสดงรายการข้อมูล (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2565 จำนวนไม่เกิน 2,000 ล้านบาท อายุ 3 ปี ครบกำหนดไถ่ถอนปี 2568 มีอัตราดอกเบี้ยคงที่ร้อยละ 3.04 ต่อปี ชำระดอกเบี้ยทุก 6 เดือนตลอดอายุหุ้นกู้
ทั้งนี้เสนอขายให้แก่ผู้ลงทุนสถาบัน และผู้ลงทุนรายใหญ่ ในวันที่ 25-27 มกราคม 2565 ผู้จัดการการจัดจำหน่ายหุ้นกู้ คือ ธนาคารกสิกรไทย ธนาคารซีไอเอ็มบี ไทย ธนาคารทหารไทยธนชาต
สำหรับหุ้นกู้ได้รับการจัดอันดับความน่าเชื่อถือที่ระดับ “BBB+” แนวโน้มอันดับเครดิต “Stable” โดยบริษัท ทริสเรทติ้ง จำกัด เมื่อวันที่ 25 ตุลาคม 2564
โดยบริษัทจะนำเงินที่ได้จากการเสนอขายหุ้นกู้ครั้งนี้ ใช้ชำระคืนหุ้นกู้ที่จะครบกำหนด จำนวน 1,595 ล้านบาท ภายในไตรมาส 1 ปี 2565 และใช้เป็นเงินทุนหมุนเวียนในการดำเนินกิจการ จำนวน 405 ล้านบาท ภายในปี 2565